open-index/open-wikipedia-markdown huggingface dataset:
อะลินโกะ

[thumb|right|100px|เครื่อง[วิทยุสมัครเล่นแบบมือถือย่านความถี่สองเมตร]]
**อะลินโกะ** () () เป็นผู้ผลิตอุปกรณ์วิทยุและเครื่องขยายสัญญาณของญี่ปุ่น และในตลาดญี่ปุ่น ผลิตภัณฑ์โลหะ อุปกรณ์ก่อสร้าง และอุปกรณ์ออกกำลังกาย

## กิจการองค์กร
ก่อตั้งขึ้นในปี พ.ศ. 2513 ในเมืองโอซากะ ประเทศญี่ปุ่น และมีสำนักงานในโตเกียว และทาคัตสึกิ โรงงานผลิตในเมืองโทยามะและเฮียวโงะในญี่ปุ่น และอีกแห่งหนึ่งในเมืองซูโจว ประเทศจีน

## ผลิตภัณฑ์
อะลินโกะมีผลิตภัณฑ์ที่เป็นเครื่องรับส่งวิทยุสมัครเล่น เครื่องรับส่งวิทยุสำหรับหน่วยงานรัฐ ทั้งในรูปแบบของติดตั้งประจำที่ แบบเคลื่อนที่ติดรถยนต์ และแบบมือถือ

นอกจากนี้อะลินโกะยังมีเครื่องรับส่งวิทยุย่านความถี่ประชาชน (ซีบี) สีแดงที่มีใช้งานเฉพาะในประเทศไทยเท่านั้น

## ดูเพิ่ม
* 

## อ้างอิง

## แหล่งข้อมูลอื่น
* Alinco Amateur Amateur and Commercial radio division
* Alinco rigs  Complete list of Alinco radios
* Alinco Japan Official site
* Alinco USA Distributor Amateur/Commercial

หมวดหมู่:บริษัทเกี่ยวกับวิทยุสมัครเล่น
หมวดหมู่:บริษัทอิเล็กทรอนิกส์ของญี่ปุ่น
หมวดหมู่:บริษัทผู้ผลิตที่ตั้งอยู่ในโอซากะ
หมวดหมู่:บริษัทอิเล็กทรอนิกส์ที่ก่อตั้งในปี พ.ศ. 2481
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:ตราสินค้าญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2481
เรย์มอนด์ บี. สตีเวนส์

**เรย์มอนด์ บาร์ตเลตต์ สตีเวนส์** (, 18 มิถุนายน 1874 – 18 พฤษภาคม 1942) เป็นสมาชิกสภาผู้แทนราษฎรสหรัฐจากรัฐนิวแฮมป์เชอร์

สตีเวนส์เกิดที่บิงแฮมป์ตัน รัฐนิวยอร์ก ต่อมาในปี 1876 เขาและพ่อแม่ได้ย้ายถิ่นฐานไปยังลิสบอน รัฐนิวแฮมป์เชอร์ เขาจบการศึกษาจากโรงเรียนรัฐบาลชื่อโรงเรียนบอสตันลาติน ตามมาด้วยมหาวิทยาลัยฮาร์วาร์ด และโรงเรียนกฎหมายฮาร์วาร์ด ในปี 1899 เขาได้รับใบอนุญาตประกอบวิชาชีพทนายความ และเริ่มต้นประกอบอาชีพในลิสบอน เขาดำรงตำแหน่งสมาชิกสภาผู้แทนราษฎรแห่งรัฐนิวแฮมป์เชอร์ ในปี 1909, 1911, 1913 และ 1923 เขามีบทบาทสำคัญในฐานะสมาชิกสภาร่างรัฐธรรมนูญของรัฐในปี 1912

เขาได้รับเลือกเป็นสมาชิกสภาผู้แทนราษฎรของพรรคเดโมแครตในสภาคองเกรสชุดที่ 63 (4 มีนาคม 1913 – 3 มีนาคม 1915) ในปี 1914 เขาไม่ได้รับการเสนอชื่อให้ลงป้องกันตำแหน่งสมาชิกสภาผู้แทนราษฎรอีกสมัย แต่เขาลงสมัครรับเลือกตั้งเป็นสมาชิกวุฒิสภาสหรัฐแต่ไม่ประสบความสำเร็จ

เขาได้รับการแต่งตั้งเป็นที่ปรึกษาด้านต่างประเทศของพระบาทสมเด็จพระปกเกล้าเจ้าอยู่หัว พระมหากษัตริย์แห่งสยาม ในเดือนมกราคม 1926 ในตำแหน่งนี้ เขาดำรงตำแหน่งจนถึงปี 1935 ยกเว้นช่วง 6 เดือนในปี 1933 ที่เขาเป็นสมาชิกของคณะกรรมการการค้าระหว่างประเทศ และในระหว่างที่เขาดำรงตำแหน่งที่ปรึกษาด้านต่างประเทศ เขาได้ร่วมมือกับพระยาศรีวิสารวาจา (เทียนเลี้ยง ฮุนตระกูล) ในการร่างรัฐธรรมนูญแห่งราชอาณาจักรสยามขึ้นทูลเกล้าฯถวายพระบาทสมเด็จพระปกเกล้าเจ้าอยู่หัวในราวปี 1931

## อ้างอิง

หมวดหมู่:บุคคลที่เกิดในปี พ.ศ. 2417
หมวดหมู่:บุคคลที่เสียชีวิตในปี พ.ศ. 2485
หมวดหมู่:นักการเมืองอเมริกัน
แนวร่วมประชาชนใหม่

**แนวร่วมประชาชนใหม่** (, NFP) เป็นพันธมิตรของพรรคการเมืองฝ่ายซ้ายหลักของฝรั่งเศสเพื่อการเลือกตั้งสมาชิกสมัชชาแห่งชาติของค.ศ. 2024

เปิดตัวเมื่อวันที่ 10 มิถุนายน ค.ศ. 2024 ต่อจากพันธมิตรที่ผ่านมาที่ชื่อ "สหภาพประชาชนนิเวศน์วิทยาและสังคมใหม่" เพื่อการเลือกตั้งสมาชิกสมัชชาแห่งชาติของค.ศ. 2022 

แล้วในค.ศ. 2024 ถูกก่อตั้งเพื่อต่อต้านพันธมิตรพรรคการเมืองฝ่ายสนับสนุนประธานาธิบดีแอมานุแอล มาครง และพรรคแนวร่วมแห่งชาติซึ้งเป็นพรรคขวาจัดที่ชนะที่นั่งของฝรั่งเศสมากที่สุดในการเลือกตั้งสมาชิกรัฐสภายุโรปของปีเดียวกันและในบริบทของการผงาดขึ้นของพรรคดังกล่าวหลังจากการเลือกตั้งดังกล่าว

พันธมิตรพรรคการเมืองนี้ร่วมตัวด้วยพรรคฝ่ายซ้ายหลัก เช่นพรรคลาฟร็องแซ็งซูมีซ พรรคสังคมนิยม พรรคนักนิเวศวิทยา พรรคคอมมิวนิสต์ฝรั่งเศส ด้วยมี 38 พรรคหลักซึ้งร่วม 16 พรรคเล็กที่ส่งผู้สมัครในการเลือกตั้งและ 22 พรรคเล็กที่สนับสนุนพันธมิตรนี้

## การเลือกตั้ง

### การเลือกตั้งสมาชิกสมัชชาแห่งชาติ

#### ผลการเลือกตั้ง

## เชิงอรรถ


## อ้างอิง

หมวดหมู่:การเมืองฝรั่งเศส
หมวดหมู่:พรรคการเมืองฝรั่งเศสที่ก่อตั้งเมื่อ พ.ศ. 2567
เพลงซาโลมอน 1

**เพลงซาโลมอน 1** () เป็นบทแรกของหนังสือเพลงซาโลมอนในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสือเพลงซาโลมอนเป็นหนึ่งในห้าเมกิลล็อต ซึ่งเป็นกลุ่มหนังสือขนาดสั้นร่วมกับหนังสือนางรูธ หนังสือเพลงคร่ำครวญ หนังสือปัญญาจารย์ และหนังสือเอสเธอร์ ภายในเคทูวีมซึ่งเป็นส่วนที่ 3 และส่วนสุดท้ายของคัมภีร์ฮีบรู มุมมองชาวยิวดั้งเดิมถือว่าซาโลมอนเป็นผู้ทรงพระนิพนธ์หนังสือเพลงซาโลมอน (แม้ว่าปัจจุบันจะมีการโต้แย้งอย่างมากก็ตาม) และมุมมองที่ถือว่าเป็นผลงานของซาโลมอนนี้เองทำให้หนังสือเพลงซาโลมอนได้รับการยอมรับให้เป็นหนังสือในสารบบของพระคัมภีร์ เพลงซาโลมอน 1 ประกอบด้วยคำนำของหนังสือ บทเพลงของตัวละครหลักหญิง และบทเพลงเปิดของตัวละครหลักชาย

## ต้นฉบับ
 
บทนี้เดิมเขียนด้วยภาษาฮีบรู บทแบ่งออกเป็น 17 วรรค (16 วรรคในฉบับวัลเกตที่แปลเป็นภาษาละติน)

### พยานต้นฉบับ
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่  ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่  6Q6 (6QCant); ค.ศ. 50; วรรคที่หลงเหลือ 1–7).

ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; **B**;  \mathfrak{G}B; ศตวรรษที่ 4) ฉบับซีนาย (Codex Sinaiticus; **S**; BHK:  \mathfrak{G}S; ศตวรรษที่ 4) และฉบับอะเล็กซานเดรีย (Codex Alexandrinus; **A**;  \mathfrak{G}A; ศตวรรษที่ 5)

## โครงสร้าง
คัมภีร์ไบเบิลฉบับ Modern English Version (MEV) แบ่งบทนี้ดังต่อไปนี้:
* = คำนำ
*a = เจ้าสาว
*b = เพื่อนเจ้าสาว
* = เจ้าสาว
* = เพื่อนเจ้าสาว
* = เจ้าบ่าว
* = เพื่อนเจ้าสาว
* = เจ้าสาว
* = เจ้าบ่าว
* = เจ้าสาว

คัมภีร์ไบเบิลฉบับ New Catholic Bible และ Jerusalem Bible ถือว่าวรรค 2-4 เป็น "บทนำ" Richard Hess ถือว่าวรรค 1:1-2:7 เป็น "บทนำ"

## คำนำ (วรรค 1)

## เจ้าสาว: โหยหาคนรัก (วรรค 2–7)

## เจ้าบ่าว: ตอบสนองด้วยคำเชิญชวนและคำชมเชย (วรรค 8–11)

## เจ้าสาว: คนรักดั่งเครื่องหอม (วรรค 12–14)

## เจ้าบ่าว: ชื่นชมความงดงาม (วรรค 15)

## เจ้าสาว: รักในสรวงสวรรค์ (1:16-2:1)

## ดูเพิ่ม
* ยิสเรเอล
* เยรูซาเล็ม
* เอนเกดี

## อ้างอิง

## บรรณานุกรม
*
*
*
*
*
*
*
*
*

## แหล่งข้อมูลอื่น
* คำแปลในศาสนายูดาห์:
** Shir Hashirim - Song of Songs - Chapter 1 (Judaica Press) translation [with Rashi's commentary] at Chabad.org
* คำแปลในศาสนาคริสต์:
** ''Online Bible'' at GospelHall.org (ESV, KJV, Darby, American Standard Version, Bible in Basic English)
** Song of Solomon Chapter 1 King James Version
**  Various versions
** [เพลงซาโลมอน 1. [ยูเวอร์ชัน]]

01
กาชาดแคนาดา

**สภากาชาดแคนาดา** (; ) เป็นองค์กรการกุศลด้านมนุษยธรรมของแคนาดา และเป็นหนึ่งใน 192 สมาคมกาชาดและเสี้ยววงเดือนแดง องค์กรนี้ได้รับเงินทุนจากการบริจาคของเอกชนและจากหน่วยงานรัฐบาลของประเทศแคนาดา

ซึ่งกาชาดแคนาดาได้ฝึกอบรมอาสาสมัครในการเผชิญเหตุฉุกเฉิน, การตอบสนองต่อภัยพิบัติ และความช่วยเหลือจากภัยพิบัติ รวมถึงให้บริการป้องกันการบาดเจ็บ เช่น ความปลอดภัยในกิจกรรมกลางแจ้ง ตลอดจนการฝึกอบรมปฐมพยาบาล สภาดังกล่าวได้ผ่านเครือข่ายระหว่างประเทศของสภากาชาด โดยช่วยเหลือประชากรกลุ่มเปราะบางของโลก รวมถึงผู้ที่ตกเป็นเหยื่อของความขัดแย้งด้วยอาวุธและชุมชนที่ถูกทำลายจากภัยพิบัติ และกาชาดแคนาดายังดูแลการจัดหาเลือดของแคนาดา กระทั่งความรับผิดชอบนั้นถูกพรากไปจากพวกเขาภายหลังจากเรื่องอื้อฉาวเกี่ยวกับเลือดที่ปนเปื้อน

ส่วนเลขาธิการใหญ่และประธานบริหารคนปัจจุบันของกาชาดแคนาดาคือคอนราด โซเว

## ประวัติ
[thumb|อาสาสมัครจากกาชาดแคนาดาขณะรวบรวมพัสดุสำหรับเชลยศึกในช่วง[สงครามโลกครั้งที่สอง]]

กาชาดแคนาดาได้รับการก่อตั้งขึ้นในฤดูใบไม้ร่วง ค.ศ. 1896 ในฐานะพันธมิตรสภากาชาดสหราชอาณาจักร (ขณะนั้นรู้จักกันในชื่อสมาคมแห่งชาติเพื่อการช่วยเหลือผู้ป่วยและบาดเจ็บในสงคราม) ซึ่งจอร์จ ไรเออร์สัน ผู้ก่อตั้งสมาคมเซนต์จอห์นแอมบิวแลนซ์แห่งประเทศแคนาดาใน ค.ศ. 1895 เป็นผู้นำหน้าในการก่อตั้งองค์กร และพระราชบัญญัติสภากาชาดแคนาดา (ค.ศ. 1909) ได้จัดตั้งกาชาดอย่างถูกต้องตามกฎหมายในฐานะองค์กรในประเทศแคนาดาที่รับผิดชอบในการให้ความช่วยเหลืออาสาสมัครตามอนุสัญญาเจนีวา

กิจกรรมระหว่างประเทศครั้งแรกของกาชาดแคนาดาคือการรักษาคนป่วยและผู้บาดเจ็บในแอฟริกาใต้ในช่วงสงครามบูร์

หลังจากสงครามโลกครั้งที่หนึ่งสิ้นสุดลงใน ค.ศ. 1918 ทางสภาได้เริ่มฝึกอบรมพยาบาลสาธารณสุข และมีด่านตรวจกาชาดวิลเบอร์ฟอร์ซก่อตั้งขึ้นใน ค.ศ. 1922 ตลอดจนหลักสูตรสำหรับเด็กที่ออกแบบมาเพื่อส่งเสริมการใช้ชีวิตอย่างมีสุขภาพดี เรียกว่าจูเนียร์เรดครอส ได้รับการจัดตั้งขึ้นในโรงเรียนต่าง ๆ ทั่วประเทศแคนาดา

เป็นเวลาหลายปีแล้วที่กาชาดแคนาดามีหน้าที่รับผิดชอบในการเก็บรวบรวมเลือดมนุษย์จากผู้บริจาคเพื่อใช้ทางการแพทย์ โดยสาขาออตตาวาของบริการโลหิตแคนาดาได้ดำเนินกิจการในอาคารบนถนนเมตคาล์ฟ ซึ่งบริจาคโดยแมรี อลิซ แดนเนอร์ เพื่อรำลึกถึงพันจ่าอากาศวิลเลียม ดูอี แฮกยาร์ด แห่งกองทัพอากาศแคนาดา ซึ่งสูญหายระหว่างปฏิบัติหน้าที่ในช่วงสงครามโลกครั้งที่สอง ต่อมา สาขาดังกล่าวได้ย้ายมาที่ถนนพลิมัท ครั้นใน ค.ศ. 1998 หลังจากพบข้อบกพร่องร้ายแรงในกระบวนการเก็บเลือด ทางสภาจึงหยุดให้บริการนี้

กาชาดแคนาดาได้เฉลิมฉลองครบรอบ 100 ปีในเดือนพฤษภาคม ค.ศ. 2009 ส่วนใน ค.ศ. 2017 ทางกาชาดจัดหาอาหาร, ที่พักพิง และยาให้แก่ผู้ขอสถานะผู้ลี้ภัยที่ข้ามชายแดนเข้าสู่ประเทศแคนาดาจากสหรัฐ

## โครงการในแคนาดา

### เหตุฉุกเฉินและภัยพิบัติ
กาชาดแคนาดาให้ความช่วยเหลือแก่ชาวแคนาดาที่ประสบเหตุฉุกเฉินหรือภัยพิบัติ องค์กรดังกล่าวได้ทำงานร่วมกับรัฐบาล, หน่วยกู้ภัย, หน่วยงานจัดการเหตุฉุกเฉิน และองค์กรอื่น ๆ เพื่อสนับสนุนการดำเนินการรับมือกับสถานการณ์ นอกจากนี้ พวกเขายังให้ความช่วยเหลือด้านความต้องการขั้นพื้นฐานของผู้คน ซึ่งได้แก่ การรวมตัวของครอบครัว, ที่พัก, การต้อนรับและข้อมูล, อาหาร, เสื้อผ้า รวมถึงบริการส่วนบุคคล เช่น ปฐมพยาบาล การดูแลชั่วคราวสำหรับเด็กหรือผู้สูงอายุ และการสนับสนุนอื่น ๆ

## อ้างอิง

## แหล่งข้อมูลอื่น

* Canadian Red Cross
* "Red Cross Society" at *[[The Canadian Encyclopedia]]*.

หมวดหมู่:องค์การการกุศลด้านสุขภาพในประเทศแคนาดา
หนังสือปรีชาญาณ

**หนังสือปรีชาญาณ** () หรือ **ปรีชาญาณของ[[ซาโลมอน]]** () เป็นหนังสือที่เขียนเป็นภาษากรีกและน่าจะแต่งขึ้นในเมืองอะเล็กซานเดรียในอียิปต์ หนังสือปรีชาญาณไม่ได้เป็นส่วนหนึ่งของคัมภีร์ฮีบรู แต่รวมอยู่ในเซปตัวจินต์ โดยทั่วไประบุช่วงเวลาที่เขียนเป็นในช่วงกลางศตวรรษที่ 1 ก่อนคริสตกาล หรือในรัชสมัยของจักรพรรดิกาลิกุลา (ค.ศ. 37-41) แก่นกลางของหนังสือปรีชาญาณคือเรื่องของ "ปรีชาญาณ" หรือ "ปัญญา" ซึ่งปรากฏในแง่มุมสำคัญสองแง่มุม แง่มุมแรกคือในแง่ของความสัมพันธ์กับมนุษย์ ปรีชาญาณคือความสมบูรณ์แบบแห่งความรู้ของผู้ชอบธรรมในฐานะของประทานจากพระเจ้าที่แสดงออกในทางปฏิบัติ แง่มุมที่สองคือความสัมพันธ์โดยตรงกับพระเจ้า ปรีชาญาณอยู่กับพระเจ้าเป็นนิตย์นิรันดร์ หนังสือปรีชาญาณเป็นหนึ่งในเจ็ดหนังสือปัญญานิพนธ์ในเซปตัวจินต์ หนังสือเล่มอื่น ๆ คือหนังสือเพลงสดุดี หนังสือสุภาษิต หนังสือปัญญาจารย์ หนังสือเพลงซาโลมอน หนังสือโยบ และหนังสือบุตรสิรา หนังสือปรีชาญาณเป็นหนึ่งในคัมภีร์อธิกธรรม กล่าวคือถูกรวมอยู่ในสารบบพระคัมภีร์ของนิกายโรมันคาทอลิกและอีสเทิร์นออร์ทอดอกซ์ แต่นิกายโปรเตสแตนต์โดยมากถือว่าเป็นส่วนของคัมภีร์นอกสารบบ 

## อ้างอิง

## บรรณานุกรม

* 
* 
* 
* 

## แหล่งข้อมูลอื่น
* Wisdom, THE BOOK OF WISDOM, UNITED STATES CONFERENCE OF CATHOLIC BISHOPS (USCCB)
* หนังสือปรีชาญาณ โดยคณะกรรมการคาทอลิกเพื่อคริสตศาสนธรรม แผนกพระคัมภีร์

หมวดหมู่:คัมภีร์อธิกธรรม
หมวดหมู่:คัมภีร์นอกสารบบ
หมวดหมู่:คัมภีร์ของศาสนายูดาห์
หมวดหมู่:ซาโลมอน
หมวดหมู่:ปัญญานิพนธ์
โลลิตั้งแคมป์ ฤดูกาลที่ 3

ฤดูกาลที่ 3 ของซีรีส์อนิเมะของญี่ปุ่น***โลลิตั้งแคมป์*** สร้างจากซีรีส์มังงะชื่อเดียวกันโดย Afro ได้เห็นชมรมกิจกรรมกลางแจ้งยังคงผจญภัยและตั้งแคมป์ในจังหวัดยามานาชิและชิซูโอกะหลังจากการตั้งแคมป์กลุ่มที่คาบสมุทรอิซุ โดยมีอายาโนะ โทกิ เพื่อนสมัยเด็กของนาเดชิโกะ คากามิฮาระมาร่วมด้วย แอนิเมชันทำโดยสตูดิโอเอทบิต โดยมีมาซาฟูมิ ซูกิอุระเป็นผู้ดูแลการเรียบเรียงซีรีส์และกำกับชิน โทซากะ

ยูมิริ ฮานาโมริ, นาโอะ โทยามะ, ซายูริ ฮาระ, อากิ โทโยซากิ, ริเอะ ทากาฮาชิ, โทโมโยะ คูโรซาวะ, ชิซูกะ อิโต, มารินะ อิโนอูเอะ, ริซาเอะ มัตสึดะ และอากิโอะ โอตสึกะ กลับมารับบทเดิมจากซีซั่นที่แล้ว การผลิตในฤดูกาลที่สามได้รับการยืนยันในเดือนตุลาคม พ.ศ. 2565 มีการประกาศทีมงานและสตูดิโอใหม่ที่ทำงานในซีซันนี้ในเดือนกรกฎาคม พ.ศ. 2566 โดยมีเจ้าหน้าที่เพิ่มเติมเข้าร่วมในเดือนตุลาคม มาริอะ ซาชิเดะและอาโคโค่ มาโนะ ได้เข้าร่วมทีมนักพากย์ในเดือนมีนาคม พ.ศ. 2567 เพื่อพากย์เสียงตัวละครใหม่เอมะ มิซูนามิและเม นาคัตสึกาวะตามลำดับ

ฤดูกาลที่สามออกอากาศตอนแรกทางช่องเอที-เอ็กซ์ เมื่อวันที่ 4 เมษายน พ.ศ. 2567 และจะมีทั้งหมด 12 ตอน เพลงเปิดคือ  ร้องโดย Kiminone และเพลงปิดก็คือ "So Precious" แสดงโดยอาซากะ

## รายชื่อตอน




## ออริจินัลวิดีโอแอนิเมชัน

## หมายเหตุ

## อ้างอิง

## แหล่งข้อมูล
*  
* อนิเมะ โลลิตั้งแคมป์ ฤดูกาลที่ 3 ที่ Ani-One Thailand
* 

หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
แฮออร์ฮีย์ ซูดากอว์

**แฮออร์ฮีย์ วิกตอรอวึช ซูดากอว์** (; เกิดเมื่อวันที่ 1 กันยายน ค.ศ. 2002) เป็นนักฟุตบอลอาชีพชาวยูเครน เล่นในตำแหน่งบกองกลางให้แก่ชัคตาร์ดอแนตสก์ สโมสรจากยูเครนเนียนพรีเมียร์ลีก และทีมชาติยูเครน

## สโมสร
ซูดากอว์เป็นผลผลิตจากโรงเรียนกีฬาต่าง ๆ ซึ่งใน ค.ศ. 2017 เข้าร่วมสถาบันชัคตาร์ดอแนตสก์ในยูเครนเนียนพรีเมียร์ลีก ใน ค.ศ. 2020

ซูดากอว์เล่นในยูเครนเนียนพรีเมียร์ลีกสำรอง และลงเล่นให้กับชัคตาร์ดอแนตสก์เป็นครั้งแรกในยูฟ่าแชมเปียนส์ลีก ฤดูกาล 2020–21 ในเกมเยือนที่เอาชนะเรอัลมาดริดในวันที่ 21 ตุลาคม 2020

ในวันที่ 13 กุมภาพันธ์ ค.ศ. 2022 ซูดากอว์และมือคัยลอ มูดรึก ต่อสัญญากับชัคตาร์ดอแนตสก์ออกไปจนถึง 31 ธันวาคม ค.ศ. 2026 ในวันที่ 25 ตุลาคม  ค.ศ. 2023 เขาทำประตูในแชมเปียนส์ลีกได้เป็นประตูแรกในเกมเยือนที่แพ้บาร์เซโลนาไป 2–1 ในวันที่ 1 กุมภาพันธ์  ค.ศ. 2024 ชัคตาร์ประกาศว่าซูดากอว์ต่อสัญญากับสโมสรไปจนถึงวันที่ 31 ธันวาคม ค.ศ. 2028 ต่อมาในปีนั้น ในวันที่ 11 พฤษภาคม เขาทำประตูจากลูกโทษได้ในเกมที่เอาชนะทีมอันดับที่สองของตารางดือนามอกือยิวไป 1–0 ทำให้ทีมของเขาจบในอันดับที่ 15 ของตารางอย่างแน่นอนในฤดูกาล 2023–24

### เบนฟิกา
เมื่อวันที่ 30 สิงหาคม 2025 ซูดาคอฟได้ย้ายไปร่วมทีม เบนฟิกา ในศึก ปรีไมราลีกา ด้วยสัญญายืมตัวในราคา 6.75 ล้านยูโร พร้อมเงื่อนไขบังคับซื้อขาดที่ราคา 20.25 ล้านยูโร และโบนัสเพิ่มเติมตามผลงานอีก 5 ล้านยูโร โดยทางชัคตาร์ โดเนตสค์ จะได้รับส่วนแบ่ง 25% จากกำไรในการขายครั้งถัดไปด้วย เขาลงสนามนัดแรกให้กับสโมสรเมื่อวันที่ 12 กันยายน โดยลงมาเป็นตัวสำรองแทน อันเดรอัส เชลเดอรุปรุ ในนาทีที่ 73 ของเกมเหย้าที่พบกับ ซังตากลารา ในปรีไมราลีกา และทำประตูแรกในรายการนี้ได้เมื่อวันที่ 20 กันยายน ช่วยให้ทีมบุกไปเอาชนะ เอวีเอส 3–0

## ทีมชาติ
ซูดาคอฟเป็นตัวแทนของยูเครนในระดับ เยาวชนอายุไม่เกิน 17 ปี และ อายุไม่เกิน 21 ปี เขาเป็นส่วนหนึ่งของทีมชาติยูเครนชุดอายุไม่เกิน 21 ปี ที่ผ่านเข้าถึงรอบรองชนะเลิศในศึก ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023

ซูดาคอฟลงเล่นนัดแรกให้กับ ทีมชาติยูเครนชุดใหญ่ เมื่อวันที่ 23 พฤษภาคม 2021 ในเกม กระชับมิตร ที่พบกับ บาห์เรน ในเดือนมิถุนายน 2021 เขามีชื่อติด 1 ใน 26 ผู้เล่นที่เรียกตัวโดย อันดรีย์ แชวแชนกอ เพื่อเข้าร่วมการแข่งขัน ฟุตบอลชิงแชมป์แห่งชาติยุโรป 2020 ในเดือนพฤษภาคม 2024 เขามีชื่ออยู่ในรายชื่อ 26 ผู้เล่นที่ได้รับเรียกตัวโดย แซร์ฮีย์ แรบรอว์ สำหรับศึก ฟุตบอลชิงแชมป์แห่งชาติยุโรป 2024

## สถิติ
### สโมสร

### ทีมชาติ

:*คะแนนและผลการแข่งขันจะเรียงจากผลการแข่งขันของทีมชาติยูเครนก่อน ส่วนช่องคะแนนจะหมายถึงประตูของซูดากอว์*

## เกียรติประวัติ
**ชัคตาร์ดอแนตสก์**
*ยูเครนเนียนพรีเมียร์ลีก: 2022–23, 2023–24

**รางวัลส่วนตัว**
* ยูเครนเนียนพรีเมียร์ลีก ผู้เล่นเยาวชนแห่งปี: 2019–20

*ผู้เล่นที่ทำประตูสูงสุดในรายการฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2023 (3 ประตู)

*ชัคตาร์ดอแนตสก์ ผู้เล่นแห่งปี: 2023

*Golden talent of Ukraine: 2023 (อายุไม่เกิน 21 ปี)

## อ้างอิง

## แหล่งข้อมูลอื่น
* 
* 

หมวดหมู่:บุคคลที่เกิดในปี พ.ศ. 2545
หมวดหมู่:บุคคลที่ยังมีชีวิตอยู่
หมวดหมู่:บุคคลจากเบรียนกา
หมวดหมู่:นักฟุตบอลชายชาวยูเครน
หมวดหมู่:ผู้เล่นสโมสรฟุตบอลชัคตาร์ดอแนตสก์
หมวดหมู่:กองกลางฟุตบอลชาย
หมวดหมู่:ผู้เล่นในยูเครนเนียนพรีเมียร์ลีก
หมวดหมู่:นักฟุตบอลเยาวชนชายทีมชาติยูเครน
หมวดหมู่:นักฟุตบอลชายทีมชาติยูเครนรุ่นอายุไม่เกิน 21 ปี
หมวดหมู่:นักฟุตบอลชายทีมชาติยูเครน
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
วาโด

**วาโด** () เป็นศักราชของญี่ปุ่นที่เกิดขึ้นหลังศักราช*[[เคอุง]]*และก่อนศักราช*[[Reiki (era)|เรกิ]]* ศักราชนี้อยู่ในช่วงมกราคม ค.ศ. 708 ถึงกันยายน ค.ศ. 715 ผู้ครองราชย์ในศักราชนี้คือจักรพรรดินีเก็มเม (元明天皇, Genmei-tennō)

## เปลี่ยนศักราช
* **ค.ศ. 708** *วาโดกันเน็ง* (): มีการสถาปนา *วาโด* (หมายถึง "ทองแดงญี่ปุ่น") เป็นชื่อศักราชใหม่ขึ้น เนื่องจากมีการค้นพบเหมืองทองแดงคุณภาพสูงที่ชิจิบุ แคว้นมูซาชิ ปัจจุบันคืดอดีตเหมืองวาโด ศักราชก่อนหน้าสิ้นสุดลงในฤดูใบไม้ผลิของศักราช*เคอุง*ที่ 5 วันที่ 11 เดือน 1 ใน ค.ศ. 708

คำว่าทองแดงในภาษาญี่ปุ่นคือ *โด* () เนื่องจากสิ่งนี้เป็นทองแดงพื้นเมือง คำว่า *"วะ"* (ศัพท์ภาษาจีนโบราณที่ใช้เรียกญี่ปุ่น) สามารถประสมกับ *"โด"* (ทองแดง) เพื่อสร้างคำประสมใหม่ว่า "*วาโด*"—หมายถึง "ทองแดงญี่ปุ่น" มีการจัดตั้งโรงกษาปณ์ขึ้นในแคว้นโอมิ

## เหตุการณ์
* **5 พฤษภาคม ค.ศ. 708** (*วาโดที่ 1, วันที่ 11 เดือน 4*): มีการนำตัวอย่างทองแดงที่พึ่งค้นพบไปถวายต่อราชสำนักเก็มเม ซึ่งรับรู้อย่างเป็นทางการในฐานะ *ทองแดงญี่ปุ่น*
* **708** (*วาโดที่ 1, เดือน 3*): ฟูจิวาระ โนะ ฟูฮิโตะ () ได้รับชื่อเป็น *อูไดจิง* (รัฐมนตรีฝ่ายขวา) ส่วนอิโซะ-คามิ มาโรกลายเป็น *ซาไดจิง* (รัฐมนตรีฝ่ายซ้าย)
* **709** (*วาโดที่ 2, เดือน 3*): เกิดการกบฏต่ออำนาจส่วนกลางที่แคว้นมุตสึและแคว้นเอจิโงะ มีการส่งกองทัพไปปราบกบฏ
* **709** (*วาโดที่ 2, เดือน 5*): บรรดาทูตจากชิลลาเดินทางมาถวายเครื่องบรรณาการ
* **710** (*วาโดที่ 3, เดือน 3*): จักรพรรดินีเก็มเมทรงสถาปนาที่ประทับอย่างเป็นทางการที่นาระ ซึ่งขณะนั้นรู้จักกันในชื่อ เฮโจเกียว
* วาโดที่ 5, เดือน 1, วันที่ 28 (711): โอ โนะ ยาซูมาโระเขียน*[[โคจิกิ]]*เสร็จ
* **712** (*วาโดที่ 5*): แคว้นมุตสึแยกจากแคว้นเดวะ
* **713** (*วาโดที่ 6, เดือน 3*): แคว้นทัมบะแยกจากแคว้นทังโงะ; แคว้นมิมาซากะแยกจากแคว้นบิเซ็ง และแคว้นฮีวงะแยกจากแคว้นโอซูมิ
* วาโดที่ 6, เดือน 5, วันที่ 2 (713): พระราชกฤษฎีกาของจักรพรรดิให้เรียบเรียง*[[ฟูโดกิ]]*
* **713** (*าโดที่ 6*): ขยายถนนที่ตัดผ่านแคว้นมิโนะกับแคว้นชินาโนะเพื่อรองรับนักเดินทาง และขยายถนนเพิ่มที่อำเภอคิโซะบริเวณจังหวัดนางาโนะในปัจจุบัน

หลังจักรพรรดินีเก็มเมย้ายที่ตั้งรัฐบาลไปที่นาระ สถานที่ตั้งบนภูเขายังคงเป็นเมืองหลวงอีก 7 ปี หลังครองราชย์เป็นเวลา 8 ปี จักรพรรดิเก็มเมจึงสละราชสมบัติแก่พระราชธิดา

## อ้างอิง

## ข้อมูล
* Brown, Delmer M. and Ichirō Ishida, eds. (1979).  ''Gukanshō: The Future and the Past.'' Berkeley: University of California Press. ; 
* Hioki, Eigō. (2007). . Tōkyō: Kokusho Kankōkai. ; 
* Ponsonby-Fane, Richard Arthur Brabazon. (1959).  ''The Imperial House of Japan.'' Kyoto: Ponsonby Memorial Society. 
* Nussbaum, Louis-Frédéric and Käthe Roth. (2005).  ''Japan encyclopedia.'' Cambridge: Harvard University Press. ; 
* Titsingh, Isaac. (1834). *[[Nihon Odai Ichiran]]*; ou,  ''Annales des empereurs du Japon.''  Paris: Royal Asiatic Society, Oriental Translation Fund of Great Britain and Ireland. 
* Varley, H. Paul. (1980). *A Chronicle of Gods and Sovereigns: Jinnō Shōtōki of Kitabatake Chikafusa.* New York: Columbia University Press.  ; 

## แหล่งข้อมูลอื่น
* National Diet Library, "The Japanese Calendar" -- historical overview plus illustrative images from library's collection
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

**การเลือกตั้ง[[สมาชิกสภาผู้แทนราษฎรจังหวัดราชบุรี]] พ.ศ. 2539** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอบ้านโป่ง, อำเภอโพธาราม, อำเภอจอมบึง, อำเภอบางแพ และอำเภอดำเนินสะดวก

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอเมืองราชบุรี, อำเภอวัดเพลง, อำเภอปากท่อ และอำเภอสวนผึ้ง

## ดูเพิ่ม
* จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
* จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

## อ้างอิง

ราชบุรี
หมวดหมู่:การเลือกตั้งในจังหวัดราชบุรี
รายชื่อตอนในโลลิตั้งแคมป์

ยังเป็นที่รู้จักกันในนาม***แคมป์สบายสไตล์สาว ๆ*** หรือ***แคมป์วัยใสหัวใจกระเตาะ*** เป็นซีรีส์มังงะญี่ปุ่นที่เขียนและวาดภาพโดย Afro ซึ่งต่อมาได้ดัดแปลงเป็นซีรีส์อนิเมะ ได้ติดตามริน ชิมะในการตั้งแคมป์เดี่ยวของเธอ เมื่อเธอได้พบกับ นาเดชิโกะ คางามิฮาระซึ่งต่อมาเธอได้เป็นแรงบันดาลใจให้สนุกกับการตั้งแคมป์ 

ซีรีส์นี้เปิดตัวทางช่องเอที-เอ็กซ์ โดยฤดูกาลแรกได้ออกอากาศตั้งแต่วันที่ 4 มกราคมถึง 22 มีนาคม พ.ศ. 2561 และมีทั้งหมด 12 ตอน ฤดูกาลที่ 2 ออกอากาศตั้งแต่วันที่ 7 มกราคมถึง 1 เมษายน พ.ศ. 2564 และมีทั้งหมด 13 ตอน ฤดูกาลที่ 3 ออกอากาศตั้งแต่วันที่ 4 เมษายนจนถึง 20 มิถุนายน พ.ศ. 2567 และมีทั้งหมด 12 ตอน ฤดูกาลที่ 4 จะออกอากาศในปี พ.ศ. 2570

สามฤดูกาลแรกจะมีอยู่ในบลูเรย์และดีวีดี เช่นเดียวกับบริการสตรีมมิ่ง

## ภาพรวมของซีรีส์

## รายชื่อตอน
### ฤดูกาลที่ 1 (พ.ศ. 2561)

### ฤดูกาลที่ 2 (พ.ศ. 2564)

### ฤดูกาลที่ 3 (พ.ศ. 2567)

## ออริจินัลวิดีโอแอนิเมชัน

## หมายเหตุ

## อ้างอิง

## แหล่งข้อมูล
*  
* 

โลลิตั้งแคมป์
ตงฟางซั่ว

**ตงฟางซั่ว** (, 154–93 ปีก่อนคริสตกาล) เป็นนักปราชญ์และขุนนาง นักเวท และตลกหลวงในรัชสมัยของจักรพรรดิฮั่นอู่แห่งราชวงศ์ฮั่น ( 140–87 ปีก่อนคริสตกาล)

## ชื่อ
ตงฟางซั่วมีนามสกุลเดิมว่า จาง (张 แปลว่า ยืด หรือ แผ่ขยาย) ซึ่งต่อมาเขาได้เปลี่ยนนามสกุลเป็น ตงฟาง (東方 แปลว่า ทิศตะวันออก) ชื่อเมื่อแรกเกิดของเขาคือ ซั่ว (朔 แปลว่า พระจันทร์ใหม่) และชื่อรองของเขาคือ ม่านเชี่ยน (曼倩 แปลว่า งดงาม สง่างาม)

เนื่องจากพฤติกรรมที่แปลกประหลาดและขบขันของเขาที่ราชสำนักฮั่นในฉางอัน ตงฟางซั่วได้รับการยกย่องให้เป็น หัวจี หรือ ตัวตลกในราชสำนัก เขาจึงตั้งฉายาให้ตัวเองเป็น เฉาอิน หรือ เสนาบดีสันโดษ คนแรก เมื่อเพื่อนขุนนางเรียกเขาว่า คนเสียสติ ตงฟางซั่วจึงอธิบายว่า "บุคคลประเภทข้าพเจ้าเป็นที่รู้จักกันดีในฐานะผู้หลีกหนีจากโลกวุ่นวายด้วยการใช้ชีวิตเรียบง่ายในราชสำนัก"

## อ้างอิง
* 
* 
* 
* 
* 

### เชิงอรรถ

หมวดหมู่:บุคคลที่เกิดในปี พ.ศ. 390
หมวดหมู่:บุคคลที่เสียชีวิตในปี พ.ศ. 451
หมวดหมู่:ขุนนางราชวงศ์ฮั่น
จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

**การเลือกตั้ง[[สมาชิกสภาผู้แทนราษฎรจังหวัดพิจิตร]] พ.ศ. 2539** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองพิจิตร, อำเภอสามง่าม, อำเภอโพธิ์ประทับช้าง, อำเภอวังทรายพูน และกิ่งอำเภอสากเหล็ก

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอตะพานหิน, อำเภอบางมูลนาก, อำเภอโพทะเล, อำเภอทับคล้อ, กิ่งอำเภอดงเจริญ และกิ่งอำเภอบึงนาราง

## ดูเพิ่ม
* จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
* จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

## อ้างอิง

พิจิตร
หมวดหมู่:การเลือกตั้งในจังหวัดพิจิตร
พิมพ์ทอง วชิราคม

**พิมพ์ทอง วชิราคม** (เกิด 14 มิถุนายน พ.ศ. 2535) ชื่อเล่น **ดาว** เป็นนักแสดง นักร้อง และนางแบบชาวไทย เป็นที่รู้จักกับบทบาท "หม่อมหลวงศินีนุช เทวพรหม" จากละครชุดเรื่อง *[[สุภาพบุรุษจุฑาเทพ (ละครโทรทัศน์)|สุภาพบุรุษจุฑาเทพ]]* ตอน *[[สุภาพบุรุษจุฑาเทพ (ละครโทรทัศน์)#คุณชายรัชชานนท์|คุณชายรัชชานนท์]]

== ประวัติ ==
พิมพ์ทอง วชิราคม เกิดวันที่ 14 มิถุนายน 2535 จบการศึกษาจาก[[โรงเรียนเตรียมอุดมศึกษา]] และศึกษาต่อระดับอุดมศึกษาที่ คณะนิเทศศาสตร์ [[มหาวิทยาลัยอัสสัมชัญ]] ต่อมาได้ย้ายมาศึกษาต่อและจบปริญญาตรี จากคณะนิเทศศาสตร์ สาขา Broadcast and Journalism [[มหาวิทยาลัยนานาชาติแสตมฟอร์ด]]

== วงการบันเทิง ==
พิมพ์ทองเข้าสู่วงการจากการเป็นนักร้อง[[เกิร์ลกรุป]]วง I’m Lady ต่อมามีโอกาสเข้าไปสมัครผู้ประกาศคั่นรายการช่อง 3 และได้มีโอกาสไปเรียนการแสดงกับครูเงาะ [[รสสุคนธ์ กองเกตุ]] จนกระทั่งได้เล่นละครและเป็นที่รู้จักในบท "หม่อมหลวงศินีนุช เทวพรหม" จากละครชุด [[สุภาพบุรุษจุฑาเทพ (ละครโทรทัศน์)|สุภาพบุรุษจุฑาเทพ]] ตอน [[สุภาพบุรุษจุฑาเทพ (ละครโทรทัศน์)#คุณชายรัชชานนท์|คุณชายรัชชานนท์]]

== ชีวิตส่วนตัว ==
พิมพ์ทองเคยคบหาดูใจกับพระเอกหนุ่มชื่อดังอย่าง[[ศรัณย์ ศิริลักษณ์]] เมื่อช่วงต้นปี 2562 ก่อนที่จะเลิกกันไปในช่วงปลายปีเดียวกัน ก่อนจะกลับมาคบกันในช่วงต้นปี 2563 จากนั้นไม่นานทั้งคู่ก็เลิกรากัน

== จุดยืนทางการเมือง ==
พิมพ์ทองสนับสนุน[[การประท้วงในประเทศไทย พ.ศ. 2563–2564]] และต่อต้านการใช้ความรุนแรงในเหตุการณ์[[การสลายการชุมนุมที่แยกปทุมวัน พ.ศ. 2563]] 

== ผลงาน ==
=== ละครโทรทัศน์ / ซีรีส์ ===


=== ภาพยนตร์ ===
* *ลิเกต๊องเต้นก้องโลก''  (2555)

### พิธีกร
* ผู้ประกาศคั่นรายการ ช่อง 3

### มิวสิกวิดีโอ
* 2558 – เพลง ผมเป็นของคุณไปแล้ว - สุกฤษฎิ์ วิเศษแก้ว

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2535
หมวดหมู่:คริสต์ศาสนิกชนชาวไทย
หมวดหมู่:บุคคลจากมหาวิทยาลัยอัสสัมชัญ
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงอิสระชาวไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
เปา กูบาร์ซี

**เปา กูบาร์ซี อี ปาแรดัส** (; เกิดเมื่อวันที่ 22 มกราคม ค.ศ. 2007) เป็นนักฟุตบอลชาวสเปน เล่นในตำแหน่งเซ็นเตอร์แบ็กให้แก่บาร์เซโลนาในลาลิกา และทีมชาติสเปน

## สโมสร
กูบาร์ซีเกิดที่อัสตัญญ็อล จังหวัดฌิโรนา แคว้นกาตาลุญญา เขาเริ่มต้นอาชีพนักฟุตบอลกับฌิโรนา ก่อนที่จะย้ายมาบาร์เซโลนาใน ค.ศ. 2018 ผ่านการเล่นทีมเยาวชนในรุ่นต่าง ๆ ในสถาบันเยาวชน เขากลายเป็นผู้เล่นที่มีอายุน้อยที่สุดอันดับสามที่ได้ลงเล่นในยูฟ่ายูธลีก ถัดจากลามิน ยามัล และอิลัช มูริบา ในเกมที่เขาลงเล่นเป็นตัวจริงเสมอกับวิกโตริยาเปิลแซ็ญจากเช็กเกียไป 1–1

ในเดือนเมษายน ค.ศ. 2023 เขาได้ซ้อมร่วมกับทีมชุดใหญ่เป็นครั้งแรก โดยชาบีเป็นผู้เรียกตัวเขามา เขาเซ็นสัญญาอาชีพกับสโมสรในสามเดือนต่อมา ในวันที่ 8 กรกฎาคม เขามีชื่ออยู่ในทีมบาร์เซโลนาก่อนเริ่มฤดูกาล 2023–24

ในวันที่ 18 มกราคม ค.ศ. 2024 กูบาร์ซีลงเล่นให้ทีมชุดใหญ่เป็นครั้งแรกในเกมที่พบกับอูนิโอนิสตัสเดซาลามังกาในโกปาเดลเรย์ ถูกเปลี่ยนลงมาเป็นตัวสำรองในนาทีที่ 46 เขาได้ลงเป็นตัวจริงเป็นครั้งแรกในนัดต่อมาในเกมที่พบกับเรอัลเบติสในลาลิกา หนึ่งวันก่อนเขาอายุ 17 ปี ในวันที่ 12 มีนาคม เขาได้รับเลือกเป็นผู้เล่นยอดเยี่ยมประจำนัดในการลงเล่นเป็นตัวจริงในยูฟ่าแชมเปียนส์ลีก ในเกมที่เอาชนะนาโปลีไป 3–1 ในรอบ 16 ทีมสุดท้าย เลกที่สอง ซึ่งเขากลายเป็นผู้เล่นที่มีอายุน้อยที่สุดที่ลงเล่นเปิดตัวให้แก่ทีมในรอบแพ้คัดออก โดยเขามีอายุ 17 ปี 50 วัน ณ วันที่ลงเล่น ทำลายสถิติของเดวิด อาลาบา อดีตกองหลังไบเอิร์นมิวนิก ที่ ณ ตอนนั้นมีอายุ 17 ปี 258 วัน

ในวันที่ 10 เมษายน กูบาร์ซีกลายเป็นกองหลังที่มีอายุน้อยที่สุดที่ได้ลงเล่นเป็นตัวจริงในรอบ 8 ทีมสุดท้ายของแชมเปียนส์ลีกด้วยอายุเพียง 17 ปี 79 วัน ทำลายสถิติของเกออร์กี ชเชนนิคอฟ ผู้เล่นซีเอสเคเอ มอสโก

ในวันที่ 9 พฤษภาคม ค.ศ. 2024 บาร์เซโลนาได้ประกาศว่าพวกเขาบรรลุข้อตกลงต่อสัญญากับกูบาร์ซีไปจนถึงวันที่ 30 มิถุนายน ค.ศ. 2027

## ทีมชาติ
กูบาร์ซีเล่นให้แก่ทีมชาติสเปนรุ่นอายุไม่เกิน 15 ปี จนถึงรุ่นอายุไม่เกิน 17 ปี ในเดือนมีนาคม 2024 ลุยส์ เด ลา ฟูเอนเต เรียกตัวเขาเข้าสู่ทีมชาติสเปนชุดใหญ่เป็นครั้งแรก และได้ลงเล่นเป็นครั้งแรกในเกมที่แพ้ทีมชาติโคลอมเบียในเกมกระชับมิตรไป 1–0 เขาลงมาเล่นในฐานะตัวสำรองในนาทีที่ 83 โดยลงมาเล่นแทนแอมริก ลาปอร์ต ซึ่งทำให้เขากลายเป็นกองหลังที่มีอายุน้อยที่สุดที่เคยลงเล่นให้ทีมชาติสเปนชุดใหญ่ โดยมีอายุเพียง 17 ปี 1 เดือน 28 วัน ทำลายสถิติของเซร์ฆิโอ ราโมส ใน ค.ศ. 2005

ในวันที่ 27 พฤษภาคม ค.ศ. 2024 เขามีชื่ออยู่ในทีมชาติสเปนรอบอุ่นเครื่อง 29 คนที่จะเขาร่วมฟุตบอลชิงแชมป์แห่งชาติยุโรป 2024 อย่างไรก็ตาม ในวันที่ 7 มิถุนายน เขาถูกตัดออกจากทีมชุดสุดท้ายก่อนเริ่มการแข่งขัน

## สถิติ

### ทีมชาติ

## เกียรติประวัติ
**ทีมชาติสเปนรุ่นอายุไม่เกิน 23 ปี**
* เหรียญทองโอลิมปิกฤดูร้อน : 2024

**รางวัลส่วนตัว**
* ผู้เล่นรุ่นอายุไม่เกิน 23 ปี ประจำเดือนของลาลิกา: มีนาคม 2024

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2550
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลจากฌิโรนา
หมวดหมู่:นักฟุตบอลชายชาวสเปน
หมวดหมู่:นักฟุตบอลเยาวชนชายทีมชาติสเปน
หมวดหมู่:นักฟุตบอลชายทีมชาติสเปน
หมวดหมู่:กองหลังตัวกลางฟุตบอลชาย
หมวดหมู่:ผู้เล่นในปริเมราเฟเดราซิออน
หมวดหมู่:ผู้เล่นสโมสรฟุตบอลฌิโรนา
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลบาร์เซโลนาอัตเลติก
หมวดหมู่:ผู้เล่นในลาลิกา
คดีฆาตกรรมกราเชฟ

**คดีฆาตกรรมกราเชฟ** เป็นการสังหารหมู่ที่เกิดขึ้นเมื่อวันที่ 26 กรกฎาคม 1925 ที่อีวานโกโว, อำเภอซูดิสลาฟสกี, อุเยต์โคสโตรมา, เขตปกครองคอสโตรมาคอย, สาธารณรัฐสังคมนิยมโซเวียตรัสเซีย, สหภาพโซเวียต กริกอรี กราเชฟ ซึ่งมีความขัดแย้งมาอย่างยาวนานกับชาวบ้านคนอื่น ๆ ได้จุดไฟเผาเพื่อล่อชาวบ้านก่อนจะเปิดฉากยิง คร่าชีวิตผู้คนไป 11 ราย และบาดเจ็บ 8 ราย

## ภูมิหลัง
หลังจากการปฏิวัติเดือนตุลาคม ปี 1917 วลาดีมีร์ เลนิน ได้ประกาศกฤษฎีกาว่าด้วยที่ดินซึ่งยกเลิกที่ดินส่วนบุคคลและแจกจ่ายที่ดินให้กับชาวนา อย่างไรก็ตาม ในระหว่างกระบวนการแจกจ่ายที่ดิน กรีกอรี ติโมฟีเอวิช กราเชฟ ()เป็นชาวนาจากหมู่บ้านอีวานโกโว พยายามซื้อที่ดินแปลงหนึ่งที่เขาต้องการ แต่ไม่สำเร็จ สุดท้ายที่ดินแปลงนั้นก็ถูกขายให้กับเกษตรกรจากหมู่บ้านข้างเคียง ด้วยความเชื่อที่ว่าเขาไม่ได้รับส่วนแบ่งที่ยุติธรรม เขาจึงเริ่มวางแผนแก้แค้น กราเชฟเคยถูกกล่าวหาว่าก่อคดีฆาตกรรมมาก่อน แต่รับได้รับการปล่อยตัว

## เหตุการณ์
หลังจากขายทรัพย์สินและข้าวของเครื่องใช้ทั้งหมด และส่งภรรยาไปพักผ่อนกับญาติ วันที่ 26 กรกฎาคม กริกอรี กราเชฟ ได้เผาบ้านของเพื่อนบ้านขณะที่พวกเขาทำงานในทุ่งนา จากนั้นเขาก็นอนรอเพื่อซุ่มโจมตีพวกเขาเมื่อพวกเขากลับมาที่หมู่บ้าน เมื่อชาวนากลับมาดับเพลิง กราเชฟได้ยิงใส่พวกเขา คร่าชีวิตคน 11 คนและบาดเจ็บ 8 คน นอกจากนี้เขายังยิงใส่นักดับเพลิงที่มาจากเมืองใกล้เคียงเพื่อดับเพลิง ก่อนที่จะเปลี่ยนเป้าหมายมาที่สัตว์เลี้ยงในเมืองและฆ่าม้า 8-12 ตัว ในตอนท้ายของการสังหารหมู่ 13 ครัวเรือนจาก 14 ครัวเรือนในอีวานโกโว ถูกเผาจนหมดสิ้น

หลังจากการโจมตีนั้น เกรเชฟหนีออกจากสถานที่เกิดเหตุ แต่ต่อมาถูกกองทหารรักษาการณ์ในท้องถิ่นจับได้ เขาถูกตัดสินจำคุก 20 ปี เขาได้รับการปล่อยตัวหลังจากรับโทษมา 10 ปี ไม่มีใครทราบชีวิตต่อไปของเขา แม้ว่าเขาจะถูกห้ามไม่ให้อาศัยอยู่ในอีวานโกโว​​เป็นเวลาสี่ปีก็ตาม

## หมายเหตุ

## อ้างอิง

หมวดหมู่ฉบับร่าง
หนังสือบุตรสิรา

**หนังสือบุตรสิรา** (, , ) หรือ **ปรีชาญาณของเยซู บุตรสิรา**  () หรือ **Ecclesiasticus** (, คำย่อ **Ecclus.**) เป็นงานเขียนในศาสนายูดาห์ เดิมเขียนเป็นภาษาฮีบรูไบเบิล เป็นหนังสือปัญญานิพนธ์ที่ยาวที่สุดที่หลงเหลือตั้งแต่ยุคโบราณ ประกอบด้วยคำสอนด้านจริยธรรม เขียนขึ้นระหว่าง 196 และ 175 ปีก่อนคริสตกาลโดยเยซู บุตรสิราบุตรเอเลอาซาร์ (บุตรสิรา) อาลักษณ์ชาวยิวเฮลเลนิสติกในยุคพระวิหารที่สอง หลานชายของบุตรสิราได้แปลต้นฉบับเป็นภาษากรีกคอยนีและเพิ่มอารัมภบทเมื่อราว 117 ปีก่อนคริสตกาล

## อ้างอิง

## บรรณานุกรม
*Askin, Lindsey A. (2018) *Scribal Culture in Ben Sira* E.J. Brill, Leiden 
*Beentjes, Pancratius C. (1997) *The Book of Ben Sira in Hebrew: A Text Edition of All Extant Hebrew Manuscripts and a Synopsis of All Parallel Hebrew Ben Sira Texts* E.J. Brill, Leiden, 
*Toy, Crawford Howell and Lévi, Israel (1906) "Sirach, The Wisdom of Jesus the Son of" entry in the *Jewish Encyclopedia*
**Amidah*, entry in (1972) *Encyclopedia Judaica Jerusalem*, Keter Publishing, Jerusalem, 

## แหล่งข้อมูลอื่น

*Sirach (Ecclesiasticus) – Latin Vulgate with Douay-Rheims version side-by-side
*BenSira.org, original Hebrew manuscripts
*Sirach – Bibledex video overview
*Sirach 2012 Translation with Audio
* The Wisdom of Jesus the Son of Sirach, *Jewish Encyclopedia* (1906 ed.).
* 
* หนังสือบุตรสิรา โดยคณะกรรมการคาทอลิกเพื่อคริสตศาสนธรรม แผนกพระคัมภีร์

หมวดหมู่:คัมภีร์อธิกธรรม
หมวดหมู่:คัมภีร์นอกสารบบ
หมวดหมู่:ปัญญานิพนธ์
หมวดหมู่:เยรูซาเลม
อัลอุบุลละฮ์

**อัลอุบุลละฮ์** () หรือชาวกรีกในสมัยก่อนอิสลามเรียกว่า **อาโปโลกูเอมโปรีโอน** () เป็นเมืองท่าที่ต้นอ่าวเปอร์เซียทางตะวันออกของบัสราในประเทศอิรักปัจจุบัน ในสมัยกลาง เมืองนี้ทำหน้าที่เป็นท่าเรือการค้าหลักของอิรักสำหรับการค้ากับอินเดีย

## ที่ตั้ง

อัลอุบุลละฮ์ตั้งอยู่ฝั่งตะวันออกของชะวากทะเลยูเฟรติส–ไทกริสที่บริเวณทางเข้าสู่อ่าวเปอร์เซีย เมืองนี้ตั้งอยู่ทางตะวันออกของบัสราเก่าและอยู่ด้านเหนือของคลองที่มีชื่อว่า Nahr al-Ubulla ซึ่งเชื่อมบัสราเข้ากับแม่น้ำไทกริสทางตะวันออกเฉียงใต้ ออบอดอน (ปัจจุบันอยู่ในประเทศอิหร่าน) และลงไปยังอ่าวเปอร์เซีย ย่าน 'Ashar ของบัสราในปัจจุบันตั้งอยู่บนพื้นที่อัลอุบุลละฮ์

## ประวัติ
อัลอุบุลละฮ์มีความเกี่ยวข้องกับเมืองโบราณอาโปโลกูเอมโปรีโอนในเอกสารตัวเขียน*[[บันทึกเส้นทางการเดินเรือในทะเลอีริทเธรียน]]*ของกรีก เมืองนี้มีอายุอย่างน้อยในสมัยซาเซเนียน (คริสตศตวรรษที่ 3–7) และอาจถึงก่อนหน้านั้น Eutychius of Alexandria นักประวัติศาสตร์ในคริสต์ศตวรรษที่ 10 รายงานว่า เมืองนี้ก่อตั้งโดยแอร์แดชีร์ที่ 1 จักรพรรดิซาเซเนียน (ครองราชย์ ค.ศ. 212–224) เมืองนี้อยู่ในอาณาจักรลัคมิดที่เป็นรัฐบริวารของซาเซเนียนจนกระทั่งสิ้นสุดสมัย

ในช่วงการพิชิตดินแดนโดยมุสลิมยุคต้นเมื่อคริสต์ทศวรรษ 630 อัลอุบุลละฮ์ถูกพิชิตโดยกองทัพอาหรับของอุตบะฮ์ อิบน์ ฆ็อซวาน อัลมาซินีหลังเอาชนะกองทหารรักษาการณ์ซาเซเนียน 500 นาย เมืองนี้ถูกอุตบะฮ์ อิบน์ ฆ็อซวานเข้าพิชิตถึงสองครั้ง ในจดหมายที่เขียนถึงอุตบะฮ์ เขากล่าวถึงเมืองนี้เป็น "ท่าอัลบะห์ร็อยน์ (อาระเบียตะวันออก), อุมาน, อัลฮินด์ (อินเดีย) และอัสซีน (จีน)" หลังสถาปนาบัสรา เมืองกองทหารรักษาการณ์อาหรับให้ไกลออกไปจากทะเล อัลอุบุลละฮ์จึงสูญเสียความสำคัญเชิงยุทธศาสตร์ แต่ยังคงเป็นท่าการค้าหลักจนกระทั่งการรุกรานของมองโกล 

การรุกรานของมองโกลในคริสต์ศตวรรษที่ 13 ส่งผลให้พื้นที่หลายแห่งในอิรักส่วนนี้ รวมถึงอัลอุบุลละฮ์ เสื่อมถอยลง อิบน์ บะฏูเฏาะฮ์ นักเดินทางในคริสต์ศตวรรษที่ 14 กล่าวถึงบริเวณเป็นเพียงแค่หมู่บ้าน และประมาณช่วงนี้ อัลอุบุลละฮ์จึงหายไปจากบันทึกทางประวัติศาสตร์

## อ้างอิง

## บรรณานุกรม
*
* 
*
* 
*

## อ่านเพิ่ม
* 

หมวดหมู่:ประวัติศาสตร์อิรัก
หมวดหมู่:จักรวรรดิซาเซเนียน
อีบึน

**อีบึน** () เป็นบอยแบนด์ของเกาหลีใต้ ก่อตั้งโดยเจลลีฟิชเอนเตอร์เทนเมนต์ วงนี้ประกอบด้วยสมาชิก 7 คน ได้แก่ เคอิตะ, พัก ฮัน-บิน, อี ช็อง-ฮย็อน, ยู ซึง-อ็อน, จี ยุน-ซอ, มุน ช็อง-ฮย็อน และ พัก จี-ฮู พวกเขาเปิดตัวเมื่อวันที่ 19 กันยายน ค.ศ. 2023 ด้วยอีพี (EP) ชื่อ ** และจะมีกิจกรรมต่อเนื่องเป็นเวลา 1 ปี 6 เดือน

## สมาชิก

* เคตะ เตอราโซโนะ (; ) – leader
* พัก ฮัน-บิน ()
* อี ช็อง-ฮย็อน ()
* ยู ซึง-อ็อน ()
* จี ยุน-ซอ ()
* มุน ช็อง-ฮย็อน ()
* พัก จี-ฮู ()

## ผลงานเพลง
### ซิงเกิล

## อ้างอิง

หมวดหมู่:กลุ่มดนตรีที่ก่อตั้งในปี พ.ศ. 2566
หมวดหมู่:กลุ่มดนตรีเคป็อป
หมวดหมู่:เคป็อป
หมวดหมู่:ศิลปินสังกัดเจลลีฟิชเอนเตอร์เทนเมนต์
หมวดหมู่:นักร้องเกาหลีใต้
หมวดหมู่:บอยแบนด์เกาหลีใต้
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:กลุ่มดนตรีสัญชาติเกาหลี
ฮาดัดคนเอโดม

**ฮาดัดคนเอโดม** เป็นตัวละครในหนังสือพงศ์กษัตริย์ ฉบับที่ 1 ที่เป็นศัตรูของซาโลมอนหลังจากที่พระองค์หันไปบูชาเทวรูป นักวิชาการบางคนเชื่อว่าชื่อนั้นควรอ่านเป็น **ฮาดัดคนแอราเมอัน**

ตามรายงานจาก 1 พงศ์กษัตริย์ ฮาดัดเป็นผู้รอดชีวิตจากราชวงศ์เอโดมหลังการสังหารด้วยน้ำมือของโยอาบ เขาหลบหนีไปอียิปต์ในฐานะลูก ซึ่งฟาโรห์เลี้ยงดูจนโต และแต่งงานกับน้องสาวของราชินี หลังพระเจ้าดาวิดสวรรคต ฮาดัดกลับมาอ้างสิทธิ์บัลลังก์เอโดม การทัพของฮาัดเพื่อยึดเอโดมคืนดูเหมือนจะประสบความสำเร็จ เนื่องจาก  ระบุว่าเรโซนบุตรเอลียาดา ศัตรูอีกคนของซาโลมอน ทำร้ายซาโลมอน "เหมือนที่ฮาดัดเคยทำ"

ฮาดัดทำ "สิ่งชั่วร้าย" ต่อพระเจ้าซาโลมอนหลัง "รวบรวมผู้คน" ฮาดัด "ปกครองอยู่ในอารัม (ซีเรีย) และเป็นศัตรูต่ออิสราเอล" นอกจากนี้ เจ้าหญิงเอโดมก็อยู่ในรายการมเหสีของพระเจ้าซาโลมอนด้วย

ฮาดัดกับเรโซนถูกอธิบายเป็น *ซาตาน* ต่อซาโลมอน โดยเป็นคำที่ไม่ได้แปลและทับศัพท์เป็นอักษรกรีกในเซปทัวจินต์

## อ้างอิง
คีลานี จอร์แดน

**ลีอา มิทเชลล์** (Lea Mitchell; 22 ตุลาคม 1998) เป็นนักมวยปล้ำอาชีพชาวอเมริกัน และอดีตนักยิมนาสติกศิลป์ ปัจจุบันเธอเซ็นสัญญากับ WWE ภายใต้ชื่อ **คีลานี จอร์แดน** (Kelani Jordan) เป็นแชมป์หญิงนอร์ธอเมริกัน NXT  และเป็นคนแรกที่ครองเส้นนี้ เธอได้คบหากับนักมวยปล้ำ WWE คาร์เมโล เฮย์ส เธอยังได้แชมป์น็อกเอาต์ของ TNA อีกด้วย

## อาชีพมวยปล้ำ
เซ็นสัญญาเข้ากับ WWE ในเดือนสิงหาคม 2022 และได้ฝึกที่ WWE Performance Center มีแมตช์แรกที่เป็น battle royal เมื่อวันที่ 28 ตุลาคม 2022

เธอเคยเป็น “เมนเทอร์” (ผู้คุ้มกัน) กับ Dana Brooke ใน NXT ระยะหนึ่ง แต่เรื่องราวถูกยกเลิกหลังจาก Brooke ถูกปล่อยตัวจาก WWE

เป็นแชมป์ NXT Women’s North American Champion คนแรก โดยชนะในการแข่งแบบ Ladder Match ที่ NXT Battleground ป้องกันตำแหน่งได้หลายครั้ง แต่สุดท้ายเสียแชมป์ให้ Fallon Henley หลังครองได้ประมาณ 140 วัน

เมื่อวันที่ 26 กันยายน 2025 ที่ Victory Road, เธอคว้า TNA Knockouts World Championship ได้ ถือเป็นแชมป์โลกครั้งแรกในอาชีพมวยปล้ำของเธอ

ต่อมาในเรื่องราวมวยปล้ำ เธอกลายเป็นตัวร้ายใน NXT ขณะป้องกันแชมป์ Knockouts

## แรงบันดาลใจ
เธอได้แรงบันดาลใจจากนักมวยปล้ำหลายคน เช่น Bianca Belair, Bryan Danielson, และ Rob Van Dam

ในอดีตนักยิมนาสติก เธอพูดถึงจุดเปลี่ยนใจเข้าสู่วงการมวยปล้ำว่า “ครั้งแรกที่ขึ้นสังเวียน NXT … รู้สึก ‘pure joy’ (ความสุขอย่างแท้จริง)”

## ชีวิตส่วนตัว
ปัจจุบันเธอตกลงปลงใจด้วยกันกับ Carmelo Hayes นักมวยปล้ำ WWE

ในบทสัมภาษณ์เธอบอกว่าครั้งแรกที่รู้สึกว่าการเป็นนักมวยปล้ำ “ใช่” สำหรับเธอ คือแมตช์ Level Up ครั้งแรก เพราะได้พบกับความสุขและการต้อนรับที่ดีจากคนดู

## แชมป์และรางวัล
****[[Pro Wrestling Illustrated]]***
**Rookie of the Year (2024)
* **[[Total Nonstop Action Wrestling]]**
** TNA Knockouts World Championship (1 time)
* **[[WWE]]**
** NXT Women's North American Championship (1 time, inaugural)

## อ้างอิง

หมวดหมู่:นักมวยปล้ำอาชีพหญิงชาวอเมริกัน
หมวดหมู่:นักมวยปล้ำอาชีพชาวแอฟริกันอเมริกัน
หมวดหมู่:นักมวยปล้ำอาชีพจากรัฐฟลอริดา
ยูริโกะ โคอิเกะ

**ยูริโกะ โคอิเกะ** (; เกิด 15 กรกฎาคม ค.ศ. 1952) เป็นนักการเมืองชาวญี่ปุ่น ซึ่งดำรงตำแหน่งผู้ว่าราชการมหานครโตเกียวตั้งแต่ ค.ศ. 2016 เธอสำเร็จการศึกษาจากมหาวิทยาลัยไคโรใน ค.ศ. 1976 และเป็นสมาชิกสภาผู้แทนราษฎรของญี่ปุ่นตั้งแต่ ค.ศ. 1993 จนกระทั่ง ค.ศ. 2016 ที่เธอลาออกเพื่อลงสมัครรับเลือกตั้งผู้ว่าราชการมหานครโตเกียว ก่อนหน้านี้เธอยังเคยดำรงตำแหน่งรัฐมนตรีว่าการกระทรวงสิ่งแวดล้อมในคณะรัฐมนตรีของจุนอิจิโร โคอิซูมิ ตั้งแต่ ค.ศ. 2003 ถึง ค.ศ. 2006 และดำรงตำแหน่งรัฐมนตรีว่าการกระทรวงกลาโหมในคณะรัฐมนตรีชุดแรกของชินโซ อาเบะเป็นเวลาสั้น ๆ ใน ค.ศ. 2007 โคอิเกะได้รับเลือกตั้งเป็นผู้ว่าราชการมหานครโตเกียวใน ค.ศ. 2016 ถือว่าเป็นผู้ว่าราชการหญิงคนแรกของมหานครโตเกียว และได้รับเลือกตั้งเป็นผู้ว่าราชการมหานครโตเกียวอีกครั้งใน ค.ศ. 2020 ด้วยคะแนนเสียง 59.7%

โคอิเกะเป็นนักการเมืองญี่ปุ่นที่มีชื่อเสียงและโดดเด่นมากที่สุดคนหนึ่ง โดยเธอมักถูกกล่าวถึงว่ามีความทะเยอทะยานที่จะเป็นนายกรัฐมนตรี เธอลงสมัครรับเลือกตั้งเป็นหัวหน้าพรรคเสรีประชาธิปไตยใน ค.ศ. 2008 ทำให้เธอกลายเป็นผู้หญิงคนแรกที่ลงสมัครรับเลือกตั้งเป็นหัวหน้าพรรคการเมืองใหญ่ของญี่ปุ่น อย่างไรก็ตาม เธอได้อันดับที่ 3 โดยแพ้ให้กับทาโร อาโซ ต่อมาใน ค.ศ. 2017 เธอออกจากพรรคเสรีประชาธิปไตยท่ามกลางความสนใจของสื่อและก่อตั้งพรรคการเมืองสองพรรค ได้แก่ พรรคการเมืองระดับชาติที่ชื่อ คิโบโนะโท และพรรคการเมืองระดับภูมิภาคที่ชื่อ โทมินเฟิร์สโนะไค พรรคคิโบโนะโทลงสมัครในการเลือกตั้งทั่วไปใน ค.ศ. 2017 โดยมีโคอิเกะเป็นผู้นำ แต่พรรคกลับทำผลงานต่ำกว่าที่คาดไว้และหลังจากนั้นก็ได้รวมเข้ากับพรรคประชาธิปไตยเพื่อประชาชนใน ค.ศ. 2018 ในปีเดียวกันนั้น โคอิเกะลงจากตำแหน่งหัวหน้าพรรคโทมินเฟิร์สและประกาศตนเป็นนักการเมืองอิสระอย่างเป็นทางการ อย่างไรก็ตาม เธอยังคงให้การสนับสนุนและรณรงค์หาเสียงให้กับผู้สมัครจากพรรคโทมินเฟิร์สในโตเกียว และพรรคยังคงใช้ภาพลักษณ์และนโยบายของเธออยู่บ่อยครั้ง

โคอิเกะตกอยู่ภายใต้การวิพากษ์วิจารณ์อย่างหนักจากกลุ่มเสรีนิยมชาวญี่ปุ่นและชาวเกาหลีทั้งในประเทศญี่ปุ่นและประเทศเกาหลี เนื่องมาจากการที่เธอปฏิเสธการรับรู้เหตุการณ์สังหารหมู่ที่คันโตใน ค.ศ. 1923 ซึ่งเป็นการก่อเหตุต่อชาวเกาหลีเป็นหลัก รวมถึงการที่เธอเกี่ยวข้องกับกลุ่มที่มักถูกมองว่าเป็นกลุ่มที่ต่อต้านเกาหลี

## อ้างอิง

## แหล่งข้อมูลอื่น
* 
* เว็บไซต์ทางการของยูริโกะ โคอิเกะ

หมวดหมู่:บุคคลที่เกิดในปี พ.ศ. 2495
หมวดหมู่:นักการเมืองญี่ปุ่น
หมวดหมู่:บุคคลจากจังหวัดเฮียวโงะ
หมวดหมู่:ศิษย์เก่ามหาวิทยาลัยไคโร
หมวดหมู่:ความรู้สึกต่อต้านเกาหลีในประเทศญี่ปุ่น
หมวดหมู่:บุคคลที่ยังมีชีวิตอยู่
เรโซน

**เรโซน** หรือ "เอซโรน" เป็นศัตรูของพระเจ้าซาโลมอนที่ปรากฏใน 1 พงศ์กษัตริย์ 11 นักวิชาการบางคนในคริสต์ศตวรรษที่ 19 พิจารณาเรโซนเป็นพระนามครองราชย์ของพระเจ้าเฮซีโอน เขาเป็นที่รู้จักเฉพาะในคัมภีร์ฮีบรู

## ชีวประวัติ
เขาเป็นบุตรเอลียาดา และเคยทอดทิ้งฮาดัดเอเซอร์ กษัตริย์แห่งโศบาห์ สันนิษฐานว่าเกิดในช่วงที่ผู้คนจากดามัสกัสมาช่วยเหลือฮาดัดเอเซอร์ หลังฮาดัดเอเซอร์สวรรคต เรโซนจึงขึ้นเป็นกษัตริย์แห่งดามัสกัส และก่อกวนชายแดนอิสราเอลเหมือนกับฮาดัดคนเอโดม หลักฐานทางโบราณคดียังไม่รับรองการมีตัวตนของเขา แนวทางหนึ่งที่เป็นที่นิยมในช่วงปลายคริสต์ศตวรรษที่ 19 คือการระบุเรโซนเป็นพระนามครองราชย์ของเฮซีโอน พระอัยกาของเบนฮาดัดที่ 1 ผู้มีชีวิตร่วมกับอาสา กษัตริย์แห่งยูดาห์ (1 พงศ์กษัตริย์ 15:18)

## อ้างอิง
Airalo

**Airalo** เป็นตลาด eSIM ให้บริการ eSIM แก่นักเดินทางในกว่า 200 ประเทศและภูมิภาคทั่วโลก ช่วยให้ เข้าถึงอินเทอร์เน็ต ในต่างประเทศได้ทันที ณ วันที่ 31 มีนาคม 2024 แอป Airalo มีผู้ใช้มากกว่า 10 ล้านคนและมีให้บริการบน App Store และ Google Play Store ใน 53 ภาษา

## ประวัติความเป็นมา
Airalo เป็น สตาร์ทอัพ ในสหรัฐอเมริกา ก่อตั้งในปี 2019 โดย Abraham Burak และ Bahadir Ozdemir เป้าหมายของพวกเขาคือการทำให้นักเดินทางสามารถเข้าถึงการเชื่อมต่อทั่วโลกได้ทันทีและราคาไม่แพงผ่านเทคโนโลยี eSIM

Abraham และ Bahadir เป็นผู้ประกอบการที่มีประสบการณ์และเชี่ยวชาญเกี่ยวกับข้อจำกัดของการเชื่อมต่อการเดินทางโดยตรง เทคโนโลยี eSIM เสนอโอกาสในการมอบทางเลือกที่ประหยัดและเข้าถึงได้ให้กับนักเดินทาง

ในปี 2019 Airalo ได้รับเงินทุนสนับสนุน 1.9 ล้านดอลลาร์จากกองทุนเริ่มต้นของ Antler และ Sequoia Capital Surge ของอินเดีย ในปี 2021 บริษัทได้รับเงินทุน Series A จำนวน 5 ล้านเหรียญสหรัฐ และในปี 2023 จะมีการระดมทุน Series B จำนวน 60 ล้านดอลลาร์ e& Capital ซึ่งเป็นบริษัทร่วมลงทุนของ e& (รู้จักกันดีในนาม Etisalat ซึ่งเป็นผู้ให้บริการในสหรัฐอาหรับเอมิเรตส์) เป็นผู้นำในรอบนี้ด้วยการมีส่วนร่วมจากสตาร์ทอัพ 'generator' อย่าง Antler Elevate, Liberty Global, Rakuten Capital, Singtel Innov8, Surge (กองทุนระยะเริ่มแรก) โดย Peak XV ซึ่งเดิมชื่อ Sequoia Capital India และ SEA), Orange, T Capital (บริษัทร่วมทุนของ Deutsche Telecom), KPN Ventures, Telefónica Ventures และ I2BF Global Ventures

## อ้างอิง


หมวดหมู่:บริษัทโทรคมนาคมของสหรัฐ
อำเภอแจฆีน

**แจฆีน** () เป็นอำเภอในเทศมณฑลรูดอน จังหวัดโฮร์โมซกอน ประเทศอิหร่าน โดยมีนครบอลอแชฮร์เป็นเมืองหลัก

## ประวัติ
ในเดือนกันยายน ค.ศ. 2017 หมู่บ้านบอลอแชฮร์ได้รับการเลื่อนสถานะเป็นนคร

## ประชากร
จากสำมะโนแห่งชาติ ค.ศ. 2006 อำเภอนี้มีประชากร 11,254 คนใน 2,329 ครัวเรือน  ต่อมาในสำมะโน ค.ศ. 2011 มีประชากรเพิ่มขึ้นเป็น 15,318 คนใน 3,794 ครัวเรือน และสำมะโนล่าสุดใน ค.ศ. 2016 มีประชากรที่ 14,468 คนใน 4,010 ครัวเรือน

### เขตบริหาร

## หมายเหตุ

## อ้างอิง

แจฆีน
แจฆีน
ทาซูเก็ตสึ: โหวตข้างตาย

เป็นซีรีส์มังงะญี่ปุ่นที่เขียนและวาดภาพโดย ไทกะ มิยาคาวะ เริ่มเผยแพร่ทางออนไลน์บนเว็บไซต์ *Ganma!* ของคอมมิค สมาร์ท! ในเดือนกันยายน พ.ศ. 2556 และประกอบด้วย 4 ช่วง ณ เดือนธันวาคม พ.ศ. 2563 ไมโครแมกกาซีนได้ตีพิมพ์จำนวน 6 เล่ม ออริจินัลวิดีโอแอนิเมชัน(OVA) ที่ดัดแปลงมีความยาว 7 นาทีชื่อ *Tasūketsu: Judgement Assizes* และผลิตโดยสตูดิโออิเมจิก้า แล็บ ได้รับการเผยแพร่ในเดือนมกราคม พ.ศ. 2564 อนิเมะซีรีส์ทางโทรทัศน์ที่ดัดแปลงโดยสตูดิโอแซทเทลไลท์ ออกอากาศตั้งแต่เดือนกรกฎาคมจนถึงเดือนธันวาคม พ.ศ. 2567

## ตัวละคร
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:

## สื่อ
### มังงะ

### อนิเมะ
ออริจินัลวิดีโอแอนิเมชัน(OVA) ความยาว 7 นาทีที่มีชื่อว่า *Tasūketsu: Judgment Assizes* สร้างขึ้นผ่านแคมเปญระดมทุนคราวด์ฟันดิ้งและกำกับโดยแรบบิต มาชีนที่สตูดิโออิเมจิก้า แล็บ ได้รับการเผยแพร่เมื่อวันที่ 29 มกราคม พ.ศ. 2564

ได้ประกาศดัดแปลงเป็นอนิเมะซีรีส์ทางโทรทัศน์เมื่อวันที่ 26 มกราคม พ.ศ. 2567 ซีรีส์นี้ผลิตโดยสตูดิโอแซทเทลไลท์ และกำกับและเขียนโดยทัตสึโอะ ซาโตะ โดยมีโทรุ ฮามาซากิ ทำหน้าที่เป็นผู้ช่วยผู้กำกับ นามิ ฮายาชิเป็นผู้ออกแบบตัวละคร และ R.O.N เป็นผู้แต่งเพลง ซีรีส์นี้ออกอากาศตั้งแต่วันที่ 2 กรกฎาคมจนถึงวันที่ 25 ธันวาคม พ.ศ. 2567 บนรายการ  ของช่องนิปปงทีวีและเครือข่ายอื่น ๆ และจะออกอากาศต่อเนื่องเป็น 2 ช่วง โดยช่วงแรกเพลงเปิดคือ "Emperor Time" ร้องโดย Vivarush ในขณะที่เพลงปิดคือ "Game Over" ร้องโดย issey สำหรับในช่วงที่ 2 เพลงเปิดคือ "Fly Higher" ร้องโดยทราวิส เจแปน ส่วนเพลงปิดคือ "Reasons" ร้องโดยไอนะ ไอบะ

#### รายชื่อตอน

| director   = 
| directorR  = 
| writer     = 
| writerR    = 
| aux2       = 
| aux2T      = สตอรี่บอร์ดโดย
| aux2R      = 
| airdate    = 
| airdateR   = 
| episodes   =

}}

## หมายเหตุ

## อ้างอิง

## แหล่งข้อมูลอื่น
*  
*  
*  
*  
* 
* 

หมวดหมู่:มังงะที่ตีพิมพ์ในปี พ.ศ. 2556
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:ซีรีส์อนิเมะที่สร้างจากมังงะ
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนวเซเน็ง
หมวดหมู่:เว็บคอมิกที่ได้รับการตีพิมพ์
หมวดหมู่:แซทเทลไลท์
สุขสันต์วันกลับบ้าน

**สุขสันต์วันกลับบ้าน** () เป็นภาพยนตร์ไทยแนวสยองขวัญจากการกำกับและเขียนบทของก้องเกียรติ โขมศิริ ผู้กำกับจากลองของ, เฉือน และขุนพันธ์ นำแสดงโดยมาริโอ้ เมาเร่อ, วรรณรท สนธิไชย และนพชัย ชัยนาม บอกเล่าเรื่องราวของชายหนุ่มความจำเสื่อมจากการประสบอุบัติเหตุ และไม่สามารถจำอะไรได้เลยนอกจากชื่อของตัวเอง เขาพยายามหาข้อมูลมาตลอดว่า เขาคือใคร และครอบครัวเขาอยู่ที่ไหน จนวันหนึ่งเขาได้พบหลักฐานบางอย่างซึ่งจะนำพาเขา กลับบ้านอันแสนสุขของเขาอีกครั้ง?

## เรื่องย่อ
แทน (มาริโอ้ เมาเร่อ) ชายหนุ่มความจำเสื่อมจากการประสบอุบัติเหตุ และไม่สามารถจำอะไรได้เลยนอกจากชื่อของตัวเอง เขาพยายามหาข้อมูลมาตลอดว่า เขาคือใคร และครอบครัวเขาอยู่ที่ไหน จนวันหนึ่งเขาได้พบหลักฐานบางอย่างซึ่งจะนำพาเขา กลับบ้านอันแสนสุขของเขาอีกครั้ง ในบ้านหลังนี้ แทน ได้พบกับ ทับทิม (วรรณรท สนธิไชย) พี่สาวฝาแฝดของ แทน ที่แต่งงานอยู่กินกับ ชีวิน (นพชัย ชัยนาม) พ่อหม้ายลูกสอง พร้อมด้วย แวว (นภาดา สุขกฤต) แม่บ้านผู้เลี้ยงดูแทนมาตั้งแต่เด็ก

## นักแสดง
* มาริโอ้ เมาเร่อ รับบทเป็น แทน
* วรรณรท สนธิไชย รับบทเป็น ทับทิม
* นพชัย ชัยนาม รับบทเป็น ชีวิน
* นภาดา สุขกฤต รับบทเป็น แวว
* จงเจต วัชรานันท์ รับบทเป็น พ่อของแทน
* เกรซ มหาดำรงค์กุล รับบทเป็น แม่ของแทน
* กรณิศ เล้าสุบินประเสริฐ
* จอมยุทธ์ เหล่าเจริญพรกุล
* ณพัศพร บุญธรรมรัตน์
* ภคพล ตัณฑ์พาณิชย์ รับบทเป็น แทน (วัยเด็ก)
* ดวงใจ หิรัญศรี รับบทเป็น โฉม

## งานสร้าง
ก้องเกียรติ โขมศิริผู้กำกับและเขียนบทพูดถึงแรงบันดาลใจที่มาสู่เรื่องราวของภาพยนตร์ว่า “มันเริ่มจากการที่เราเคยเอาหนังไปประกวดต่างประเทศหลาย ๆ เรื่อง แล้วอยู่ดี ๆ ก็มีฝรั่งมาถามอย่างจริงจังว่าทำไมหนังไทยชอบนั่งโต๊ะกินข้าว ซึ่งเราบอกไปว่า วัฒนธรรมของประเทศเราคือการเจอกัน ทานข้าวร่วมโต๊ะเดียวกัน เราจะได้คุยกันก็บนโต๊ะกินข้าว ดังนั้นเราเชื่อว่าเรื่องของครอบครัวเป็นเรื่องใกล้ตัวที่คนสัมผัสได้ที่สุด เราเชื่อว่าทุก ๆ ครอบครัวล้วนแต่มีปัญหา ขึ้นอยู่กับปัญหาใหญ่หรือเล็ก มีมากหรือมีน้อย วันนึงคุณอาจจะรู้สึกว่าฉันไม่อยากอยู่บ้านหลังนี้ต่อไปอีกแล้ว” 

สุขสันต์วันกลับบ้านยังจัดเป็นภาพยนตร์สยองขวัญเรื่องแรกของนอร์ธสตาร์ บริษัทหนังของนักแสดงสาวที่ผันตัวมาเป็นผู้อำนวยการสร้างหนัง กัญญารัตน์ จิรรัชชกิจ ซึ่งมีผลงานผ่านมา 2 เรื่อง อย่าง ตั้งวง และ Snap แค่...ได้คิดถึง ที่ได้รับคำวิจารณ์ด้านดีมาก ๆ และยังเป็นการร่วมงานของเธอครั้งแรกกับผู้กำกับก้องเกียรติอีกด้วย

ภาพยนตร์เรื่องนี้ได้ร่วมงานกับก้องเกียรติ โขมศิริ เป็นครั้งแรก หลังจาก 2 เรื่องก่อนนี้ผู้รับหน้าที่กำกับภาพยนตร์คือผู้กำกับอย่างคงเดช จาตุรันต์รัศมี ก่อนที่เราจะร่วมงานกับพี่โขมก็ได้ศึกษาก่อนว่าพี่โขมเคยกำกับหนังแบบไหนมาบ้าง ซึ่งหนังส่วนใหญ่ที่พี่โขมกำกับจะเป็นหนังแนวสยองขวัญอยู่แล้ว ซึ่งพอได้พี่โขมมากำกับเรื่องนี้จะต้องขนลุกและคาดไม่ถึงกับเรื่องราว ที่พี่โขม มานำเสนอ”

## อ้างอิง

หมวดหมู่:ภาพยนตร์สยองขวัญไทย
หมวดหมู่:ภาพยนตร์ไทย
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2559
หมวดหมู่:ภาพยนตร์ที่กำกับโดย ก้องเกียรติ โขมศิริ
ภูมิภาคสหภาพโทรคมนาคมระหว่างประเทศ

right|thumb|250px|ภูมิภาค ITU และเส้นแบ่งระหว่างภูมิภาค

ในข้อบังคับวิทยุระหว่างประเทศ สหภาพโทรคมนาคมระหว่างประเทศ (ITU) แบ่งโลกออกเป็นสาม**ภูมิภาคสหภาพโทรคมนาคมระหว่างประเทศ** () เพื่อวัตถุประสงค์ในการจัดการสเปกตรัมวิทยุทั่วโลก แต่ละภูมิภาคมีชุดการจัดสรรความถี่ของตนเอง ซึ่งเป็นเหตุผลหลักในการกำหนดภูมิภาค

## ขอบเขต
* **ภูมิภาค 1** ประกอบด้วยทวีปยุโรป, แอฟริกา, เครือรัฐเอกราช, มองโกเลีย และตะวันออกกลางทางตะวันตกของอ่าวเปอร์เซีย รวมถึงอิรัก
** ขอบเขตด้านตะวันตกถูกกำหนดโดยเส้น B
* **ภูมิภาค 2** ครอบคลุมทวีปอเมริกา รวมทั้งกรีนแลนด์ และหมู่เกาะแปซิฟิกตะวันออกบางแห่ง
** ขอบเขตด้านตะวันออกถูกกำหนดโดยเส้น B
* **ภูมิภาค 3** ประกอบด้วยพื้นที่ส่วนใหญ่ที่ไม่ใช่รัฐหลังสหภาพโซเวียต ในเอเชียทางตะวันออกและรวมถึงอิหร่าน และส่วนใหญ่ในโอเชียเนีย

เส้น:
* เส้น B เป็นเส้นที่วิ่งจากขั้วโลกเหนือไปตามเส้นเมริเดียนที่ 10° ตะวันตกของเกรนิช ถึงทางแยกที่ขนาน 72° เหนือ จากนั้นโดยโค้งวงกลมใหญ่ถึงจุดตัดของเส้นลมปราณที่ 50° ตะวันตก และขนานกันที่ 40° เหนือ จากนั้นโดยโค้งวงกลมใหญ่ถึงจุดตัดของเส้นเมริเดียนที่ 20° ตะวันตก และเส้นขนานที่ 10° ใต้ จากนั้นไปตามเส้นเมอริเดียนที่ 20° ตะวันตก ไปจนถึงขั้วโลกใต้

## การใช้งาน
คำจำกัดความของพื้นที่แพร่ภาพกระจายเสียงแห่งยุโรปใช้คำจำกัดความบางส่วนของภูมิภาค 1

## โซนสหภาพโทรคมนาคมระหว่างประเทศ
เพื่อความสะดวก ภูมิภาคจะแบ่งออกเป็นโซนทั้งหมด 90 โซน แม้ว่ามักจะแบ่งไปตามขอบเขตทางการเมือง แต่ในพื้นที่ทางบกและทางทะเลที่ห่างไกล มักถูกกำหนดให้มีขนาดเท่ากันโดยประมาณ และอาจมีประชากรน้อยมาก เช่น แอนตาร์กติกาแบ่งออกเป็นเจ็ดโซน และในโซนมหาสมุทรแปซิฟิกหนึ่งโซน พื้นที่แผ่นดินเพียงแห่งเดียวคือมินามิ โทริชิมะเล็ก ๆ สำหรับรางวัลและการแข่งขันบางรายการ ผู้ดำเนินการวิทยุสมัครเล่นอาจพยายามติดต่อโซนต่าง ๆ ให้ได้มากที่สุด

## แหล่งข้อมูลอื่น
* 2006 map showing the three ITU regions and the three lines that define the borders (along with an extra line)
* Region definitions as specified in Article 5 of the ITU Radio Regulations

## อ้างอิง

หมวดหมู่:สหภาพโทรคมนาคมระหว่างประเทศ